Diari Oficial de la Generalitat Valenciana


Sumari del DOGV 5883, del 31-10-2008 (2008/12687)

RESOLUCIÓ de 23 d'octubre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'acord de col·laboració entre l'Organització Mundial del Turisme (OMT/UNWTO), a través de la Unitat d'Innovació i Gestió del Coneixement i l'Agència Valenciana del Turisme de la Generalitat, per a la col·laboració en matèria d'innovació i gestió del coneixement en turisme.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5883

Data del DOGV
:   31-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12502


Data del document
:   23-10-2008

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * turisme
    * innovació

RESOLUCIÓ de 23 d'octubre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'acord de col·laboració entre l'Organització Mundial del Turisme (OMT/UNWTO), a través de la Unitat d'Innovació i Gestió del Coneixement i l'Agència Valenciana del Turisme de la Generalitat, per a la col·laboració en matèria d'innovació i gestió del coneixement en turisme. [2008/12107]  
L'Organització Mundial del Turisme (OMT/UNWTO), a través de la Unitat d'Innovació i Gestió del Coneixement, i l'Agència Valenciana del Turisme de la Generalitat han subscrit, després de la tramitació prèvia reglamentària, el 24 de juliol de 2008, l'acord de col·laboració en matèria d'innovació i gestió del coneixement en turisme.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 1250/2008, i que figura com a annex d'esta resolució.  
València, 23 d'octubre de 2008.- El director general de Relacions amb les Corts i Secretariat del Consell: Ángel Mompó Romero.  
Acord de col·laboració entre l'Organització Mundial del Turisme (OMT/UNWTO), a través de la Unitat d'Innovació i Gestió del Coneixement, i l'Agència Valenciana del Turisme de la Generalitat Valenciana, per a la col·laboració en matèria d'innovació i gestió del coneixement en turisme  
D'una banda, l'Organització Mundial del Turisme de les Nacions Unides, UNWTO-OMT (d'ara en d'avant OMT), a través de la seua Unitat d'Innovació i Gestió del Coneixement (d'ara en avant UNWTO.IKM), representada pel secretari general adjunt de l'OMT, Taleb Rifai, i el director de la unitat UNWTO.IKM, Eduardo Fayos-Solá, la seu de la qual està al carrer Capitán Haya, 42, 28695, Madrid, Espanya.  
I de l'altra, l'Agència Valenciana del Turisme, amb domicili a l'avinguda d'Aragó 30, 8ª planta, 46551, València, Espanya, i en nom seu i representació Angélica Such Ronda, consellera de Turisme i presidenta de l'Agència Valenciana del Turisme, autoritzada per a la firma d'este acord en virtut del que disposa la lletra e del número 2 de l'article 5 del Decret 209/2004, de 8 d'octubre.  
Atés que la innovació i la gestió del coneixement en turisme (IGCT) i el desplegament de les experiències pilot d'IGCT aplicades a la consecució de programes d'innovació en matèria de política i governament del turisme, amb un especial tractament en les àrees de desplegament economicosocial, pal·liació del canvi climàtic, i excel·lència en el governament, constituïxen una de les principals esferes del Programa de Treball de l'OMT, i que això té particular importància per als organismes públics i publicoprivats amb competències en l'administració marc del turisme.  
Atés que l'Agència Valenciana del Turisme vol fomentar la innovació i la gestió del coneixement en el turisme amb eixa finalitat i que ha determinat que la innovació i la gestió del coneixement en el turisme és una peça clau per a aconseguir l'excel·lència en l'àmbit d'un turisme competitiu i sostenible.  
Amb voluntat d'establir una associació a llarg termini per a aplicar els programes d'acció conjunts que aborden les qüestions susdites amb anterioritat.  
Han convingut el següent:  
1. Establir formalment un camp d'actuació conjunt, a través de la concepció i firma d'este acord de col·laboració per a l'elaboració coordinada de programes, projectes i activitats dins dels programes de treball de l'OMT en la innovació i la gestió del coneixement.   
2. Instituir un Comité Executiu per a les qüestions referides en este acord de col·laboració, integrat per part de l'Agència Valenciana del Turisme, per Victoria Palau Tárrega, com a secretària autonòmica de Turisme i, per part de l'OMT, per Eduardo Fayos-Solá, com a director del Departament UNWTO.IKM o per les persones en qui deleguen. La dita comissió estarà constituïda en el termini de 30 dies, comptats a partir de la data de la firma d'este acord de col·laboració.  
Este Comité Executiu dictarà les seues normes internes de funcionament, el qual s'haurà de reunir quan ho sol·licite alguna de les parts i, en tot cas, com a mínim dues vegades a l'any.  
Al Comité Executiu li corresponen, entre altres, les funcions següents:  
a) Proposar possibilitats de col·laboració en l'excel·lència de la gestió del coneixement en turisme.  
b) Preparar possibles projectes a través de convenis específics d'execució del present acord de col·laboració sobre les matèries seleccionades.  
c) Elevar les propostes que elabore als òrgans competents de les dues parts.  
d) Realitzar el seguiment dels convenis específics que se subscriguen, així com aclarir i decidir tots els dubtes que puguen plantejar-se en la seua interpretació i execució.  
3. Emprendre iniciatives, projectes, activitats i programes específics en el marc d'este acord.  
4. Per a cada programa o projecte concret haurà de desplegar-se un protocol específic. El dits protocols hauran d'incloure la informació següent:  
e) Origen, naturalesa i descripció del projecte  
f) Nivell professional requerit i competències dels responsables i participants de cada institució.  
g) Duració del projecte.  
h) Recursos financers previstos per a cobrir les despeses relacionades amb el projecte i el pressupost corrresponent detallat.  
i) Previsions que s'hagen realitzat per al suport logístic requerit, etc.  
5. El present acord serà efectiu a partir de la data de la seua firma, i la seua vigència serà indefinida, llevat que una de les parts pretenga dur a efecte una modificació o una renúncia i, en este cas, s'exigirà un preavís de sis mesos com a mínim, per a poder culminar satisfactòriament els projectes i activitats en curs.   
Firmat en triple versió a Madrid, el 24 de juliol de 2008.  
Per l'Agència Valenciana del Turisme de la Generalitat Valenciana, la presidenta: Angélica Such Ronda.  
Per la Unitat d'Innovació i Gestió del Coneixement de l'OMT, el director: Eduardo Fayos-Solá.  
Vist i plau per l'OMT, el secretari general adjunt: Taleb Rifai.